במאמר הקודם על שוק האינטרנט, תיארתי את מלחמת מיקרוסופט בגוגל ואפל ואת המחיר הזול יחסית שמניית מיקרוסופט נסחרת כיום לעומת הפוטנציאל שלה בשנים הקרובות. הטענה העיקרית שלי הייתה שהסטגנציה בפעילות העסקית של מיקרוסופט בשנים האחרונות לעומת החדשנות והצמיחה של המתחרים גרמו למשקיעי מיקרוסופט לאבד אמון. אבל במידה ומיקרוסופט תצליח בתוכנית העסקית שלה ותראה צמיחה בסלולארי ובאינטרנט הפערים במכפילים יסגרו לטובת מיקרוסופט. אבל עם כל הכבוד למיקרוסופט, גוגל ואפל הם לא הסיפור החם של האינטרנט כיום.
הסיפור החם הן הרשתות החברתיות ואתרי האינטרנט החדשים שמונפקים על ימין ושמאל. כל פעם שהשוק עושה רושם של שיא חדש, השיא נפרץ ורק החודש אנחנו רואים את הנפקת חברת LinkedIn נסגרת במחיר של יותר ממיליארד דולרים (ועוד ממשיכה ביום הראשון של המסחר ועולה יותר מ-100%) וזאת אחרי ש-Renren הסינית (שהוגדרה פייסבוק הסיני) ו-Yandex הונפקו במחיר שערורייתי. מה שיותר מהמם הוא שהשיא הוא לא לפנינו היות ובתור של ה-IPO עומדים השמות הגדולים: Facebook, Zynga, Groupon, Twitter ועוד כמה אחרות וכולן רוצות לנצל את המומנטום הטוב בשוק ולצאת ל-IPO .
דבר ראשון שבולט בטבלה הוא שחברות האינטרנט המזרחיות הקדימו את המערביות במרוץ ל-IPO. דבר שני שקל להבחין בו, פרט ליהאו הוותיקה, החברות נסחרות במכפילים גבוהים מאוד ורובן מפסידות כסף רב.
אז מדוע ההנפקות כל כך מצליחות ומדוע החברות במכפילים כאלה גבוהים?
באופן כללי ניתן להגיד שיש באז טוב בקרב המשקיעים כשזה נוגע לרשתות חברתיות ואתרי אינטרנט (וזה לפני הנפקת Facbook ו-Groupon שהן מכונות כספים משומנת) ועליה של 100% במחיר מניה אחרי ההנפקה רק מוסיף עוד שמן למדורה. בנוסף המשקיעים מאמינים בצמיחה עתידית גדולה שצפויה בקרב משתמשי האינטרנט הסיניים דבר שידחוף את האתרים במזרח לגידול משמעותי בהכנסות.
אני לא קונה את כל זה. מעבר לעובדה שהאתרים הסינים לא בדיוק מספקים מספרים שאפשר לעשות להם ולידציה, בחלק מהחברות הן אפילו לא טורחים לספק אסטרטגיה ברורה למעבר לרווח (דוגמא בולטת היא Youku) ויותר מזה הגידול הצפוי בקרב צרכני האינטרנט הסיני הוא לא כזה דרמטי בציר הזמן של השנתיים הקרובות.
אם נגדיל את הראש ונסתכל על חברה שעשתה את זה בגדול כמו גוגל, נראה היא נסחרת במכפיל 5.5 על ההכנסות ו-20 על הרווח. כל זה גורם לי להאמין שיש בועה בתחום.
אך השאלה הגדולה, האם בועת מניות האינטרנט תתפוצץ בקרוב?
לדעתי התשובה היא לא. ברמה הכי בסיסית, עדיין אין פה בועה בדומה לבועה של שנת 2000. הכסף עדיין לא נופל מהשמיים לכל אתר וכל סטארטאפ שצץ בשוק ובנוסף, רמת המשכורות בתחום עושה רושם של ממוצעת לחלוטין. דבר שני שלדעתי מעיד שהבועה לא תתפוצץ בקרוב הוא שבהמשך 2011 ו-2012 צפויות להיות ההנפקות המעניינות של Facebook, Zynga, Groupon, Twitter שיוסיפו הרבה באז בתחום, ואם נתעלם מ-Twitter, כל שלושת החברות הנ”ל הן חברות בצמיחה חזקה שמציגות על פי דיווחים שונים רווחים מרשימים.
לדעתי, הדבר הנכון לעשות כרגע הוא פשוט לא להשקיע בלונג בחברות בתחום. בנוסף, יש לשקול עבור כל אותן חברות עם מכפילים גבוהים, לבצע שורט – הרי התמחור הגבוה שלהן לא יעלם כל כך מהר וההנפקות של חברות טובות רק ידגישו את החולשה שלהן יותר.
8 תגובות על "זה עוד יתפוצץ ואפשר לעשות מזה כסף"
לפני כשנתיים החלטתי שכאשר פייסבוק יונפקו, אשים כחצי מיליון שקל במניה שלהם לטווח הארוך.
כיום, המצב קצת שונה.
רוצים להנפיק אותם במחיר מאוד גבוה.
אני לא יודע אם שווה להכנס בתמחור הכל כך גבוה.
שלום חסוי, בגלל זה יש פוסט כמו זה, תסתכל על הטבלה המכפילים השערורייתיים מדברים על עצמם. עסקים בצמיחה מקבלים לרוב מכפילים עד 20. פה יש 100 ואף יותר.
לגבי פייסבוק – עדיין מוקדם מלקבוע, הם צריכים קודם לפרסם יותר נתונים לציבור. בכל אופן, בכוונתי להמשיך לעקוב אחרי הנושא ב-talkingvalue.com ופה.
לא דיברו ככה גם על אמזון ואיביי בזמנו? שווה לזכור שהחברות לא יישארו קפואות במצבן הנוכחי, כמו שאמזון כבר מזמן לא רק מוכרת ספרים. הם אפילו שולחים אוכל כמו סופרמרקט, ופייפאל לא משרתת כיום רק את איביי. לא שאני רואה מה לינקדאין תעשה בעתיד, אבל לעשות ניתוח בהנחה שמה שהם עושים כיום זה מה שהם לעולם יעשו, נוגד את הDNA של חברות אינטרנט..
עמית, שכחת כמה חברות אחרות בדרך שלא הצליחו כמו אמזון ואיביי. מתוך ה-11 ברשימה, כמה אתה חושב שבאמת יצדיקו את הניפוח במחיר? 1? 2? 3? ומה עם ה-8 האחרות?
חלק מהחברות הללו פועלות כמה שנים ללא גידול משמעותי בהכנסות או שינוי במודל העסקי.הרי זה ההתחלה של סימני הבועה… וכפי שאמרתי, זה עוד לא יתפוצץ בקרוב.
אסור לשכוח שיש בועה רצינית בבורסה, ויש סיכוי טוב מאוד שהמניה של פייסבוק תהיה פי 7תוך 5 שנים.
מה שבטוח, לא שווה להכנס למניה של גוגל (GOOG).
הם נהיו סוס מת באינטרנט.
המניה שלהם עלתה 36 אחוז בלבד ב5 שנים!!
המשקיעים מודעים שהחברה היא לא העתיד ומצבה יהיה דומה למצבה של חברת YAHOO בזמנו..